Ֆրեդ Քելեմեն

Ֆրեդ Քելեմեն (, ), գերմանացի կինոռեժիսոր, օպերատոր։

Կենսագրություն 
Ֆրեդ Քելեմենը ծնվել է 1964 թվականին Արևմտյան Գերմանիայում։ Մայրը հունգարացի է, հայրը՝ գերմանացի, տատիկներից մեկը՝ Ռուսաստանից։ 1989-1994 թվականներին սովորել է Կինոյի և հեռուստատեսության գերմանական ակադեմիայի ռեժիսուրայի և կինեմատոգրաֆիայի բաժիններում։ Ուսումնասիրել է գեղանկարչություն, երաժշտություն, փիլիսոփայություն, կրոն և Թատերագիտություն։ Այնուհետև աշխատել է որպես ռեժիսորի օգնական։

Նա անցկացնում է վարպետության դասեր և հանդիսանում է հրավիրված պրոֆեսոր տարբեր ազգային ու միջազգային կինոդպրոցներում և համալսարաններում (Գերմանիայի կինոյի և հեռուստատեսության ակադեմիա Բեռլինում, Դիտարվեստի համալսարան, Թել Ավիվի համալսարան, Լատվիայի մշակույթի ակադեմիա Ռիգայում, Չիլիի համալսարան, Կատալոնիայի կինեմատոգրաֆիական հետազոտությունների կենտրոն, Թամասաթ համալսարան, Հարվարդի համալսարան և այլն)։

Ստեղծագործություններ

Ռեժիսորական աշխատանքներ 
 Կալի -մթության դարաշրջան (1993)
 Ճակատագիր (1994, Տորոնտոյի կինոփառատոնի Կինոմամուլի միջազգային ֆեդերացիայի մրցանակ, Գերմանական ազգային «Արծաթե ժապավեն» կինոմրցանակ, Բոգոտայի կինոփառատոնի մրցանակ)
 Սառնամանիք (1997, Ռոտերդամի միջազգային կինոփառատոնում Կինոմամուլի միջազգային ֆեդերացիայի մրցանակ)
 Մայրամուտ (1999, Խիխոնի կինոփառատոնի առաջին մրցանակ, Սալոնիկի կինոփառատոնի Կինոմամուլի միջազգային ֆեդերացիայի մրցանակ, Թրոմսյոյի կինոփառատոնի հատուկ մրցանակ)
 Անկում (2005, Լատվիայի ազգային, Սերգեյ Փարաջանովի մրցանակներ, 3 մրցանակ Լեչչի կինոփառատոնում)
 Սարաևոյի սգերգեր (2016)

Օպերատորական աշխատանքներ 
 Հունգարական հարթավայրով (1995, Բելա Տարր)
 Մարդը Լոնդոնից (2007, Բելա Տարր)
 Stone Time Touch (2007, Կարինե Թորոսյան)
 Թուրինյան ձի (2011, Բելա Տարր, Մանակի եղբայրների աբվաբ կինոփառատոնի «Ոսկե տեսախցիկ» մրցանակ, Մակեդոնիա)

Թատերական ներկայացումներ 
 Օ՛Նիլի սերը (2001, Ֆոլկսբյունե թատրոն, Բեռլին)
 451 աստիճան ըստ Ֆարենհայթի, ըստ Ռեյ Բրեդբերիի վեպի, (Հաննովեր)

Ճանաչում 
 Բեռլինի, Գրանադայի, Թեսաղոնիկեի, Ստամբուլի, Տոկիոյի, Բանգկոկի կինոփառատոնների ժյուրիի անդամ և Եվրոպական կինոակադեմիայի անդամ։

Մրցանակներ 
 Տորոնտոյի կինոփառատոնի Կինոմամուլի միջազգային ֆեդերացիայի մրցանակ
 «Ճակատագիր» դիպլոմային ֆիլմի համար 1995 թվականին արժանացել է Գերմանական ազգային «Արծաթե ժապավեն» կինոմրցանակի։
 Բոգոտայի կինոփառատոնի մրցանակ
 Հունգարական կինոմրցանակ 2012. «Լավագույն օպերատոր»
 Սերգեյ Փարաջանովի մրցանակ
 Հայաստանի Հանրապետության մշակույթի նախարարության ոսկե մեդալ (2016)։

Ծանոթագրություններ

Արտաքին հղումներ 
 Պաշտոնական կայք , 
 Ֆրեդ Քելեմեն. եվրոպական կինոարվեստի առաքյալը

Գերմանացի ռեժիսորներ
ՀՀ մշակույթի նախարարության ոսկե մեդալակիրներ
Գերմանացի սցենարիստներ